יצחק בן בשט

יצחק בן בשט (נולד בשנת 1979) הוא קצין בצה"ל בדרגת אלוף-משנה. שימש מפקד חטיבת יפתח, מפקד חטיבת פארן, מפקד צוות במכללה לפיקוד טקטי ומפקד גדס"ר גולני.

ביוגרפיה 
בן בשט התגייס לצה"ל, שובץ בחטיבת גולני והתקבל ליחידת אגוז. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב ליחידת אגוז ומונה למפקד צוות. לאחר מכן שימש כמפקד פלוגה מסייעת בגדוד 51. בהמשך עבר לשרת ביחידת שלדג, ושימש במספר תפקידי פיקוד. לאחר מכן מונה לסגן מפקד יחידת אגוז, ושימש בתפקיד בין היתר במבצע צוק איתן. במהלך המבצע החליף זמנית את מפקד היחידה, יונתן רום, לאחר פציעתו.

בינואר 2015 הועלה לדרגת סא"ל ומונה למפקד גדס"ר גולני, הוא שימש בתפקיד עד 22 ביוני 2016. לאחר מכן שימש כמפקד צוות במכללה לפיקוד טקטי בין השנים 2016–2018. ב-22 באוגוסט 2018 הועלה לדרגת אל"ם ומונה למפקד חטיבת שגיא. במהלך תפקידו, ב-28 בנובמבר 2018, החטיבה נסגרה, והוקמה במקומה תחת פיקודו חטיבת פארן. בתפקיד זה שירת עד 18 באוגוסט 2020. לאחר מכן מונה למפקד צוות בקורס מפקדי פלוגות ומפקדי גדודים בין השנים 2020–2021. ב-8 באוגוסט 2021 מונה למפקד חטיבת יפתח, תפקיד אותו מילא עד ספטמבר 2023.

חיים אישיים 
בן בשט מתגורר בשדה יעקב, נשוי לאדר ואב לארבעה.

גלריה

קישורים חיצוניים

הערות שוליים 

לוחמי יחידת אגוז
לוחמי יחידת שלדג
מפקדי גדודים בחטיבת גולני
מפקדי חטיבת שגיא
מפקדי חטיבת פארן
מפקדי חטיבת יפתח
אלופי-משנה בצה"ל
שדה יעקב: אישים
ישראלים שנולדו ב-1979